kardosdrur/scandi-wiki huggingface dataset:
Brenda Song

{{Infoboks skuespiller
|navn          = Brenda Song
|image         = Brenda Song 2009 (Cropped).jpg
|caption       = Song ved premieren på Op i maj 2009.
|fulde navn    = Brenda Julietta Song
|fødselsdato   = 
|fødselssted   = Carmichael, Californien, USA
|dødsdato      = 
|dødssted      = 
|nationalitet  = Amerikansk
|andre navne   = 
|aktiveår      = 
|partnertype   =
|partner       =
|kæreste       = 
|ægtefælle     = 
|børn          = 
|forældre      = 
|bopæl         = 
|beskæftigelse = Skuespillerinde, barnemodel
|hjemmeside    = 
|kendte roller = London Tipton Zack og Codys Søde Hotelliv & Det Søde Liv til Søs Wendy Wu Wendy Wu}}
Brenda Song (født 27. marts 1988 i Carmichael, Californien, USA) er en amerikansk skuespillerinde og forhenværende barnemodel, primært kendt fra Disney Channel. Hun er mest kendt for sin rolle som den rige London Tipton i serien Zack og Codys Søde Hotelliv, og Disney-filmen Wendy Wu: Homecoming Warrior. Hun har også været med i Phil fra fremtiden på Disney Channel, hvor hun spiller Tia. Hun har desuden medvirket i filmen The Social Network'', som handler om Facebooks opstart. Hendes mor er halvt amerikaner og halvt thai, og hendes far er Hmong. Hun har to yngre brødre, Timmy og Nathan.

Udvalgt filmografi

Film

Tv-serier 

Online Serier på Disney.com

Videospil

Eksterne henvisninger 

 

Skuespillere fra Californien
Fotomodeller fra USA
Filmskuespillere fra USA
Tegnefilmsdubbere fra USA
Wendy Wu

Wendy Wu: Homecoming Warrior er en Disney Channel Original Movie fra 2006, med  Brenda Song og Shin Koyamada. Koyamada spiller en kinesisk munk som besøger hovedpersonen, en amerikansk teenager spillet af Song, med budskabet om at Wu er reinkarnationen af en stærk kvindelig kriger, og den eneste person som kan forhindre en gammel ond ånd i at ødelægge verden.

Filmen blev set af mere end 5,7 millioner seere på sin premiereaften hvilket gjorde Wendy Wu: Homecoming Warrior til den femtemest sete DCOM. Den fik også den bedste rating i Disney Channel Japans historie. Filmen slog herudover også rekord i USA og Europa og gjorde Disney Channel til den højest-ratede børnetv-kanal i Europa.

Filmen blev næsten udelukkende optaget i Auckland, New Zealand.

Fodnoter

Eksterne Henvisninger 

Disney Channel Original Movies
Lellinge Grønsand Formationen

Lellinge Grønsand Formationen er en stærkt vekslende geologisk lagserie opbygget af ler, silt, sand og kalk af Paleocæn alder. Overordnet er der tale om en kystnær marin aflejring af Selandien alder (ca. 58 mill. år) karakteriseret ved indhold af mineralet glauconit, der kun dannes i det marine miljø.

De lerede partier i grønsandskalken er generelt uhærdnede, mens de mere siltede/merglede og sandede lag er svagt til stærkt hærdnede. Kalklagene er generelt stærkt hærdnede og i enkelte tilfælde forkislede.

De forskellige lithologier i grønsandskalken afspejler aflejringsforholdene under dannelsen. De meget lerede indslag er således aflejret under rolige forhold med ringe sedimentinput fra kysten, mens de sandede og kalkholdige lag indikerer større sedimentinput fra kystzonen.

Lellinge Grønsand Formationen er blandt andet blottet i bunden af Køge Å ved Lellinge.

Lellinge Grønsand Formationen udgør visse steder et væsentligt grundvandsmagasin.

Sedimentære bjergarter
Danmarks bjergarter
Konya

Konya (;  (Ikónion); ) er en af Tyrkiets største byer (syvende størst i 2013 ). Den  har et areal på 38.873 km² og ligger i Anatolien. Byen har  indbyggere.

Historie 

Konya hørte engang under en græsk bystat ved navn Lykaonia. Paulus besøgte også byen, og ifølge en meget gammel kristen myte er byen også Skt. Theklas fødeby. Byen blev i 1071 erobret af seldsjukkerne efter deres sejr i slaget ved Manzikert. Fra 1097 til 1243 var byen hovedstad i Seldsjuksultanat, og byen blev også mange gange angrebet af korsfarere.
Byen var også en vigtig handelsby og blev derfor forsøgt erobret af andre folkeslag, bl.a. persere, turkmenere og ilkhanere.
Efter seldsjukkerne kom familien Karamanoğlu og overtog byen, og byen var stadig landets hovedstad. I 1420 overtog osmannerne byen, og i 1453, efter at grækerne havde tabt hele Lilleasien, kom Konya til at høre under den osmanniske provins Karaman.

Konya i osmannisk tid 
Konya kom først under provinsen Karaman, og i 1800-tallet blev Konya provinsens hovedstad. I 1884 blev der foretaget en rigtig folketælling efter ordre fra sultanen i Istanbul.

I sultanens noter fra 1896 stod der, at der var 21 moskéer og 5 kirker i byen. I dag findes der over 700 moskéer og 4 kirker. I 1923 blev byens kristne ramt af tvangsforflytning efter en aftale mellem Tyrkiet og Grækenland, og byen blev overvejende muslimsk fra 1927 til i dag.

Kultur og seværdigheder 
Konya har i adskillige århundrede været kendt som "Tyrkiets brødkurv".

Konya var hjemsted for den mest markante sufi (islamisk mystiker) Djelaleddin Rumi, også kendt som Mevlana.
Han kom til Konya i 1228 og virkede der frem til sin død i i 1273.
Mausolæet med Rumis og hans faders grav blev sammen med det tilhørende dervish-hus oprettet som museum i 1925.
Hvert år kommer mange turister og pilgrimme til dette sted. 

 Alâeddin Camii – en meget gammel velbevaret moske fra seldsjukkernes tid.
 Mevlânâ müzesi – igen en moské, men indeholder også en masse grave af kendte muslimske lærde, bl.a. sufi-mesteren Melvânâ Celâluddîn Rûmî og Sadreddin Konevî samt et lille museum.
 Çatalhöyük — en af verdens første rigtige byer.
 Sille — et område, som ligger vest for Konya. Sille var en græsk, kristen by, som blev forladt i 1921 efter en aftale mellem Tyrkiet og Grækenland. I dag kan man stadig se de gamle huse samt en kirke.
 Atatürk Müzesi — et museum om Atatürk, som efter tyrkisk opfattelse reddede Tyrkiet fra de europæiske stormagter. Museet ligger i dag i Atatürks hus i Konyas centrum.

Mad og drikkelse  

Konya byder på adskillige lækkerier, der samtidig har en del historie med sig. Etliekmek, der på dansk ville hedde "brød med kød", er en af de mest kendte retter i Konya. Retten, der bliver lavet af lammekød, løg, tomat og en anelse chili, kan minde om en pizza, bare i en meget tyndere version. Etliekmek tilberedes i en stenovn og serveres typisk til bryllupper men også til hverdag. Denne ret serveres typisk med et glas kold ayran, som er en tyrkisk drik lavet af yoghurt, vand og salt.

Kilder 

 Konya'nın Tarihçesi 

Byer i Tyrkiet
Anatolien
Søndersødalen

Søndersødalen er en tektonisk betinget grabenstruktur i kalkundergrunden i Nordsjælland. Dalen forløber fra Øresundskysten i øst til Roskilde Fjord i vest.

Aflejringerne af smeltevandssand fra istiden der udfylder dalen, udgør en meget vigtig grundvandsressource for København.

Geologi
Dale i Danmark
Sjælland
Tirreno-Adriatico

Tirreno-Adriatico er et årligt UCI ProTour-løb på otte etaper som er blevet arrangeret i Italien siden 1966. Løbet går fra kysten af det Tyrrhenske hav til kysten af Adriaterhavet. Løbet bliver set som en vigtig forberedelse til klassikeren Milano-Sanremo som starter nogle dage efter at Tirreno-Adriatico afsluttes.

Belgieren Roger De Vlaeminck vandt løbet seks år i træk, fra 1972 til 1977.

Vinderne

Eksterne henvisninger 

 Tirreno-Adriaticos officielle hjemmeside på gazzetta.it  

 
Etableret i 1966
Tirreno-Adriatico 2007

Tirreno-Adriatico 2007 foregik mellem 14. og 20. marts, og var det andet ProTour-løb i 2007. Tyske Andreas Klöden fra Astana vandt løbet. Riccardo Riccò vandt pointkonkurrencen, mens Salvatore Commesso tog  bjergtrøjen. Tinkoff Credit Systems blev det bedste hold.

Etaperne

1. etape: Civitavecchia, 160 km 
14-03-2007

2. etape: Civitavecchia-Marsciano, 202 km 
15-03-2007

3. etape: Marsciano-Macerata, 213 km 
16-03-2007

4. etape: Pievebovigliana-Offagna, 158.3 km 
17-03-2007

5. etape: Civitanova Marche-Civitanova Alta, 20.5 km (ITT) 
18-03-2007

6. etape: San Benedetto del Tronto-San Giacomo, 164 km 
19-03-2007

7. etape: Civitella del Tronto-San Benedetto del Tronto, 177 km 
20-03-2007

Sammenlagt 
(maglia giallo-rossa)

Pointtrøjen 

(maglia ciclamino)

Bjergtrøjen 

(maglia verde)

Holdkonkurrencen

Trøjerne dag for dag

Se også 

Tirreno-Adriatico
UCI ProTour 2007

Eksterne links 
Tirreno-Adriatico officielle hjemmeside

UCI ProTour 2007
2007
Agedrup Kirke

Agedrup Kirke ligger i landsbyen Agedrup tæt på Bullerup mellem Odense og Munkebo på Fyn.

Eksterne kilder og henvisninger 

 Agedrup Kirke hos danmarkskirker.natmus.dk (Danmarks Kirker, Nationalmuseet).

 Agedrup Kirke hos KortTilKirken.dk

Kirker i Odense Kommune
Kirker i Fyens Stift
Kirker i Odense Amt
Inferno (tidsskrift)

Inferno () var et dansk tidsskrift om "sci-fi/horror/fantasy/weirdo"-film, der blev udgivet i elleve numre mellem 1989 og 1994, plus et særnummer i 2017.

Bladet blev redigeret og udgivet af Peder Pedersen, der med base i Randers tidligere havde lavet film/tegneserie-bladet Two-Zone (1988) og satte en ære i at give sine publikationer et grafisk design på internationalt niveau. 

Der var næppe nogen subkulturel strømning eller yderliggående nichegenre inden for filmkunsten, som bladets talrige skare af cinefile skribenter ikke kastede sig over med smittende, velinformeret entusiasme.

Inferno hører blandt de mest roste danske fanzines.

{{Citat|Inferno har - på godt og ondt - bevaret det ægte fanblads sans for detaljer og flabede attitude overfor filmverdenens institutionelle decorum. [...] Hvis det sproglige blev poleret en smule og den redaktionelle linje blev lagt lidt mere stramt, ville Inferno være tæt på at stå som Danmarks bedste filmblad!|Henrik List, Berlingske Tidende 26.11.1993}}

Bladet udgjorde et markant alternativ til de etablerede filmblade, og satte spor hos en hel generation af danske filminteresserede.

Med internettets gennembrud sidst i 1990'erne blev behovet for et trykt filmblad som Inferno mindre, og bladet lukkede. I 2017 udkom dog et tolvte nummer, særudgivelsen Inferno Resurrected, som er en limited edition (500 eksemplarer) på 132 sider med bl.a. den "ultimative serial killer movie guide", der var blevet lovet tilbage i nr. 11, 1994.

 Skribenter 
 Allan Porst Andersen
 Nicolas Barbano
 David Bjerre
 Frank Brahe
 Claus Christensen
 Jesper Nicolaj Christiansen
 Jesper Dannerfjord
 Viggo Degnbol
 Jørgen Elbang
 Kim Foss
 Peter Risby Hansen
 Lars Hegnet
 Gregers Jacobsen
 Søren Henrik Jacobsen
 Jack Jensen (aka Jack J)
 Larz Jenzen
 Peter Johansen
 Kim Kirkegaard
 Jan Madsen
 Jesper Moerch
 Erwin Neutzsky-Wulff
 Simon Nielsen
 Henrik Pedersen
 Peder Pedersen
 Erik L. Petersen
 Niels K. Petersen
 Hans-Jørn Reimer
 Mia Rendix
 Aida Riberholt-Rischel
 Thomas Rostock
 Henrik Rytter
 Steen Schapiro
 Rikke Schubart
 Torben Simonsen
 Jack Stevenson
 Erik Sulev
 Jytte Svendsen
 Henrik Sylow
 Jens Sørensen
 Tommy Prang Vonsyld
 Miguel Gasull Wrisberg
 Jesper Ørsted 
 Leif Åstrand

 Eksterne kilder 
 Jakob Stegelmann: Lille filmblad i fin form (Berlingske Tidende, 22.3.1993)
 Helene Navne: 5 fede ting i det flabede undergrunds-filmmagasin Inferno, der er genopstået fra graven (Politiken, 3.11.2017)
 Thomas Winther: Inferno og dets børn – en gennemgang af danske filmfanzines''
 Gys og ketchup - tv-program fra 19. maj 1994 om horrorkultur i Randers

Filmtidsskrifter fra Danmark
Etableret i 1989
Internationale børnedag

Den internationale børnedag er en helligdag i mange lande, der i de fleste lande bliver fejret den 1. juni. Det er samtidig en kampdag der skal gøre opmærksom på børns behov.

Dagen stammer tilbage fra en konference om børns rettigheder i Geneve i 1925 hvor 54 lande var repræsenteret. Det er uklart hvorfor den 1. juni blev valgt men en mulighed er at det skyldes at den kinesiske generalkonsul i San Francisco samlede nogle forældreløse kinesiske børn for at fejre dragebådsfestival der det år faldt på datoen og som var samtidig med konferencen.

1. juni er siden blevet fejret som børnedag i mange lande særligt i kommunistiske lande men i vesten ofte på andre dage.

Bemærk at denne dag er en anden end Børnenes dag den 20. november, hvor FN's Børnekonvention blev underskrevet.

Barndom
Mærkedage
Gent-Wevelgem

Gent-Wevelgem er et cykelløb som arrangeres Belgien i april hvert år. Selv om løbet ikke er en af klassikerne, regnes det som et af de vigtigste løb tidligt på sæsonen, og arrangeres mellem Flandern Rundt og Paris-Roubaix. Løbet går to gange over den brostensbelagte stigning Kemmelberg, men løbet har en flad afslutning og kaldes ofte sprinternes klassiker.

Siden 2005 har Gent-Wevelgem været en del af UCI ProTour-serien.

Vinderne

Sejre fordelt på lande 
Opdateret pr. 2022

Se også 
 Gent-Wevelgem for kvinder

Eksterne henvisninger 

 Gent-Wevelgem
Østat

En østat er et land, der udelukkende består af en ø eller er en øgruppe og intet territorium har på et kontinent. I alt 48 af verdens lande er østater. Størstedelen af de mindste lande i verden er østater.

Østater kan omtrentligt inddeles i to grupper. En gruppe består af stater der er store, relativt befolkede, og ofte ligger nær et kontinent. I denne gruppe findes Japan, Sri Lanka, Filippinerne, Cuba, Storbritannien og Madagaskar. Det største medlem af denne gruppe, og verdens største østat, er Indonesien. Disse stater har typisk kulturelle og politiske similariteter med deres kontinentale naboer. Deres ø-status har nogle gange været en stategisk fordel, der har isoleret dem fra en invasion og gjort dem vigtige i regionhandel på grund af deres placering og maritime fordele.
Australien kan eventuelt inkluderes i denne kategori: en østat så stor, at de fleste anser den som et kontinent, selv om den i virkeligheden kun udgør 90% af kontinentet Australasien, (et område af Oceanien der består af Australien, New Zealand, Papua Ny Guinea, den østlige del af Indonesien og de nærmeste, omkringliggende øer).

Den anden gruppe består af mindre østater som Malta, Cypern, Bahamas, Tonga og Maldiverne.
Disse lande er ofte meget forskellige fra deres kontineltallande. Deres ringe størrelse betyder ofte, at der er meget lidt dyrkbart land og sjældent mange naturresourcer. I moderne tid er mange mindre østater dog blevet centre for turisme, som for mange af dem er blevet en vigtig industri.

Nogle østater er centreret på en eller få større øer som f.eks. Storbritannien eller Island. Andre er spredt ud over flere mindre øer som f.eks Færøerne eller De Kanariske Øer.
Nogle østater deler deres øer med andre lande, som tilfældet er med Irland, som deler ø med Nordirland, eller den Dominikanske Republik som deler ø med Haiti.

Havretskonventionen 
I de Forenede Nationers havretskonvention indgår økonomiske og politiske forhold i definitionen af begrebet arkipelag. Årsagen er, at der ved anvendelsen af havretskonventionen kan være modstridende økonomiske og juridiske interesser omkring f.eks. størrelsen af territorialfarvande, ret til mineralforekomster, suverænitetshævdelse etc.

Konventionens definitioner

Definiton 1 
Konventionens definition lyder i forkortet udgave:

 Et arkipelag er en gruppe øer, herunder dele af øer, indbyrdes forbundne farvande og andre naturlige forekomster, som er så nært forbundne, at de udgør en naturlig geografisk, økonomisk og politisk enhed, eller som historisk er blevet betragtet som en sådan.

Definiton 2 
Samme konvention definerer en arkipelagstat som:
 En stat, som er dannet helt af et eller flere arkipelager, og som kan omfatte andre øer.

Definition 
Nogle anser f.eks. Danmark for en østat, idet den består af et stort antal øer, 443, hvoraf 76 er permanent beboede.
Dette er dog forkert, da definitionen af en østat som førnævnt er, at den intet territorium ejer på et fastlandskontinent.

Se også 
 Arkipelag
 Indlandsstat

Geografiske betegnelser
Infinity on High

Infinity on High er tredje studiealbum fra rockbandet Fall Out Boy. Den blev udgivet den 6. februar 2007.
Cd'en er bl.a. featured Babyface, Ryan Ross (Panic! At The Disco) og Jay-Z.

Indhold 
 "Thriller" – 3:29
 "The Take Over, The Break's Over" – 3:33
 "This Ain't a Scene, It's an Arms Race" – 3:32
 "I'm Like a Lawyer with the Way I'm Always Trying to Get You Off (Me + You)" – 3:31
 "Hum Hallelujah" – 3:50
 "Golden" – 2:32
 "Thnks fr th Mmrs" – 3:23
 "Don't You Know Who I Think I Am?" – 2:51
 "The (After) Life of the Party" – 3:21
 "The Carpal Tunnel of Love" – 3:23
 "Bang the Doldrums" – 3:31
 "Fame < Infamy" – 3:06
 "You're Crashing, But You're No Wave" – 3:42
 "I've Got All This Ringing in My Ears and None on My Fingers" – 4:06

Bonus-materiale:
<li> "G.I.N.A.S.F.S." – 3:17
<li> "It's Hard to Say 'I Do', When I Don't" [Exclusive Wal-Mart Bonus Track] – 3:23

Album fra 2007
Fall Out Boy-album
From Under the Cork Tree

From Under the Cork Tree er det andet album fra Fall Out Boy. titlen er taget fra et citat fra bogen The Story of Ferdinand af Munro Leaf.

Der er blevet udgivet 3 singler fra dette album; "Sugar We're Goin' Down", "Dance, Dance" and "A Little Less Sixteen Candles, a Little More 'Touch Me'".

Track liste 
 "Our Lawyer Made Us Change the Name of This Song So We Wouldn't Get Sued" – 3:08
 "Of All the Gin Joints in All the World" – 3:11
 "Dance, Dance" – 3:00
 "Sugar, We're Goin' Down" – 3:49 
 "Nobody Puts Baby in the Corner" – 3:20
 "I've Got a Dark Alley and a Bad Idea That Says You Should Shut Your Mouth (Summer Song)" – 3:11
 "7 Minutes in Heaven (Atavan Halen)" – 3:02
 "Sophomore Slump or Comeback of the Year" – 3:23
 "Champagne for My Real Friends, Real Pain for My Sham Friends" – 3:23
 "I Slept with Someone in Fall Out Boy and All I Got Was This Stupid Song Written about Me" – 3:30
 "A Little Less Sixteen Candles, a Little More 'Touch Me'" – 2:49
 "Get Busy Living or Get Busy Dying (Do Your Part to Save the Scene and Stop Going to Shows)" – 3:27
 "XO" – 3:40

CD'en er blevet genudgivet med 3 nye sange og 2 nye remix.

Fall Out Boy-album
Album fra 2005
Boldklubben Femina

Boldklubben Femina (eller BK Femina) er en dansk fodboldklub hjemmehørende i Gladsaxe, som udelukkende har kvindefodbold på programmet. I dag består klubben primært af et 7-mands hold, som spiller under Sjællands Boldspil-Union, og afvikler deres hjemmebanekampe på Gladsaxe Stadion.

Klubbens historie 
Klubben blev stiftet den 13. oktober 1959 som en ren kvindeklub og var en af de førende kvindeklubber før kvindefodbold blev optaget under Dansk Boldspil-Union. Klubben blev navngivet efter ugebladet Femina, som samtidig stillede tøj og sko til rådighed for klubben . Danmark vandt det uofficielle verdensmesterskab (The Golden Angel) i 1970 (2-0 sejr over værterne fra Italien), med et hold som bestod af spillere fra Boldklubben Femina, og 1971 (3-0 sejr over værterne fra Mexico) med et udvalgt hold fra hele Danmark . Klubben blev inviteret til det første uofficielle verdensmesterskab grundet de gode resultater ved forinden at nå finalen i Europa Cup'en, som Italien vandt 3-1. Året efter blev kvindefodbold optaget under Dansk Boldspil-Union og klubben vandt efterfølgende tre danske mesterskaber i sæsonerne 1975, 1977 og 1980.

Tidligere formænd 
 199?-199?: Jeanne Schouw Kristensen

Referencer 

Fodboldklubber under DBU Sjælland
Gladsaxe
Kvindefodboldklubber i Danmark
Phenomena (tidsskrift)

Phenomena var "et fanzine om skræk og rædsel", der udkom i seks numre mellem 1989 og 1990, hvor det blev udgivet og redigeret af Søren Henrik Jacobsen.

Phenomena var opkaldt efter Dario Argentos skrækfilm af samme navn. Bladets skribenter var Nicolas Barbano, Hasse Jacobsen, Søren Henrik Jacobsen, Peder Pedersen, Niels K. Petersen, Thomas Rostock, Steen Schapiro og Torben Simonsen.

Redaktøren er i dag aktiv på internettet med Skræk og rædsel – en blog om horror, se link nedenfor.

Eksterne links 
 Phenomena som pdf-filer 
 Skræk og rædsel – en blog om horror

Filmtidsskrifter fra Danmark
Etableret i 1989
Ophørt i 1990
IPS (instructions per second)

IPS (instruktioner Per Sekund fra engelsk instructions per second) er et mål for ydeevnen på en computers processor. Én IPS betyder således at processoren kan yde 1 instruktion pr. sekund.

IPS med SI-præfiks 
Processorer har en så høj hastighed, at man opgiver ydeevnen i IPS med et SI-præfiks - fx:
 MIPS (Mega instruktioner Per Sekund fra engelsk mega instructions per second).
 GIPS (Giga instruktioner Per Sekund fra engelsk giga instructions per second).

En moderne CPU er så hurtig, at den reelt kun gøres langsommere af den hukommelse der hører med til CPU'en, hvad enten det er cache eller RAM-blokke. Som et resultat af dette bruger CPU'en tid i dvale, mens den venter på at hukommelsens I/O skal blive færdig. Dette er problemer som (M)IPS-testen ikke tager højde for. Samtidigt er der blevet set udslag fra instruktion og applikationer, som ikke stemmer overens. Derfor kan det være misvisende at sammenligne forskellige CPU-arkitekturer alene med IPS.

På baggrund af disse problemer har forskere standardiseret tests som SPECint, for at måle den helt reelle CPU-hastighed, og har sat MIPS-metoden under diskussion.

Se også 
 FLOPS - floating point operations per second
 DMIPS - Dhrystone MIPS
 Coremark - mål for CPU-ydelsen anvendt i indlejrede systemer

Referencer 

Mikroprocessorer
Lucius Aelius Sejanus

Lucius Aelius Sejanus (ca. 20 f.Kr.-18. oktober 31 e.Kr.) (Latin: L·AELIVS·SEIANVS) var en romersk ridder og prætorianerpræfekt, der i 31 næsten havde held med at vælte kejser Tiberius og gøre sig selv til kejser.

Sejanus var søn af Lucius Seius Strabo, men blev som ung adopteret af Aelius-familien. Strabo blev under kejser Augustus udnævnt til prætorianerpræfekt, og da Sejanus' ven Tiberius efterfulgte Augustus i 15 e.Kr., afløste han sin far, der havde fået det mere prestigefyldte hverv prefectus aegyptus (præfekt over Egypten). Som sin far var Sejanus enepræfekt og styrede prætorianergarden alene.

Da Tiberius' søn og arving Drusus Julius Caesar døde i 25, udnyttede Sejanus situationen til at øge sin magt. Da Tiberius to år senere trak sig tilbage til Capri, tog Sejanus reelt magten i Rom og indledte et rædselsregime.

I 31 besluttede Tiberius at gøre Sejanus til konsul, og Sejanus blev ved samme lejlighed forlovet med Tiberius' datter Livilla. De to begivenheder fik Sejanus til at tro så meget på sin egen position, at han besluttede at vælte Tiberius. Hans planer blev dog opdaget af Tiberius, der sendte et formelt brev til senatet. Sejanus var af den overbevisning, at brevet offentligt ville udpege ham som Tiberius' afløser, men det var i stedet en afsløring af Sejanus' plan og en dødsdom over ham. Han blev straks pågrebet og henrettet.

Eksterne henvisninger 

Politikere fra Romerriget
Morten Bisgaard

Morten Bisgaard (født 25. juni 1974 i Hadsten) er en dansk tidligere professionel fodboldspiller, der senest spillede for OB. Han har spillet 8 landskampe for Danmark og scoret et enkelt mål mod Island. Han var bl.a. med ved EM i fodbold 2000 i Belgien og Holland. D. 23. juli 2007 blev det offentliggjort at han ville vende tilbage til OB fra Derby County på en toårig kontrakt.

Siden september 2009 har han læst journalistik ved Syddansk Universitet i Odense og arbejder nu som fodboldkommentator på TV 2 SPORT.

Han er søn af Alfred og Lis Bisgaard, som begge var folkeskolelærere på Hadsten Skole, men nu er gået på pension.

Eksterne henvisninger 

Personer fra Hadsten
Fodboldspillere fra Danmark
Fodboldspillere fra Randers Freja
Fodboldspillere fra Odense Boldklub
Fodboldspillere fra Derby County F.C.
Fodboldspillere fra Udinese Calcio
Fodboldspillere fra FC København
Fodboldspillere fra Viborg FF
Fodboldlandsholdsspillere fra Danmark
Deltagere ved det europæiske mesterskab i fodbold 2000